**Lakossági felhívás**

**Dunaszekcső Községi Önkormányzat** kéri a település azon lakóit, akik **külföldi** munkából, oktatási intézményből stb. az elmúlt 14 napban érkeztek haza **községünkbe** (pl. **Olaszország, Spanyolország, Anglia, Németország, Ausztria, Franciaország, Hollandia stb.** területéről), a járványügyi veszélyhelyzetre való tekintettel helyezzék magukat önkéntes karanténba.

Ebben kérjük a családtagjaik, a falu lakosainak segítségét. Amennyiben a 14 nap alatt ellátásuk nem megoldott, kérjük vegyék fel az **önkormányzat jegyzőjével** (69) 335-121. vagy a +36-20/263-6464 telefonszámon a kapcsolatot.

Abban az esetben, ha a 14 nap alatt tünetek (láz, köhögés, fulladás, nehézlégzés) jelentkeznek, kérjük haladéktalanul hívják telefonon háziorvosukat, aki a további szükséges intézkedéseket megteszi!

**Nyomatékkal** hívjuk fel az érintett személyek **figyelmét** a társadalmi felelősségvállalás fontosságára: amennyiben nem vonulnak 14 napos, **önkéntes karanténba**, azzal súlyosan veszélyeztetik községünk lakosságát, valamint a társadalom egészét.

Reméljük, hogy együtt, tekintettel egymásra, gyorsan és problémamentesen átvészeljük ezt a mindenki számára nehéz időszakot!

**Faller János**

polgármester sk.